CELEX: 62012CA0091
Language: et
Date: 2013-03-21 00:00:00
Title: Kohtuasi C-91/12: Euroopa Kohtu (kolmas koda) 21. märtsi 2013 . aasta otsus (Högsta förvaltningsdomstolen — Rootsi eelotsusetaotlus) — Skatteverket versus PFC Clinic AB (Käibemaks — Direktiiv 2006/112/EÜ — Maksuvabastused — Artikli 132 lõike 1 punktid b ja c — Haiglaravi ja meditsiiniline abi ning nendega otseselt seotud tegevus — Meditsiinilise abi andmine meditsiinitöötajate ja parameedikute poolt — Teenused, mis kujutavad endast kirurgilisi protseduure ja iluravi — Protseduurid, mis tehakse pelgalt kosmeetilistel kaalutlustel lähtuvalt üksnes patsiendi soovist)

1.6.2013   
            
            
               ET
            
            
               Euroopa Liidu Teataja
            
            
               C 156/12
            
         Euroopa Kohtu (kolmas koda) 21. märtsi 2013. aasta otsus (Högsta förvaltningsdomstolen — Rootsi eelotsusetaotlus) — Skatteverket versus PFC Clinic AB
   (Kohtuasi C-91/12) (1)
   
   (Käibemaks - Direktiiv 2006/112/EÜ - Maksuvabastused - Artikli 132 lõike 1 punktid b ja c - Haiglaravi ja meditsiiniline abi ning nendega otseselt seotud tegevus - Meditsiinilise abi andmine meditsiinitöötajate ja parameedikute poolt - Teenused, mis kujutavad endast kirurgilisi protseduure ja iluravi - Protseduurid, mis tehakse pelgalt kosmeetilistel kaalutlustel lähtuvalt üksnes patsiendi soovist)
   2013/C 156/18
   Kohtumenetluse keel: rootsi
   
      Eelotsusetaotluse esitanud kohus
   
   Högsta förvaltningsdomstolen
   
      Põhikohtuasja pooled
   
   
      Hageja: Skatteverket
   
      Kostja: PFC Clinic AB
   
      Ese
   
   Eelotsusetaotlus — Högsta förvaltningsdomstolen — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1) artikli 132 lõike 1 punktide b ja c tõlgendamine — Ravi- ja meditsiiniteenuste maksuvabastus — Sisendkäibemaksu mahaarvamine — Kosmeetilise ja taastava ilukirurgia alased teenused — Protseduuri või ravi eesmärgi arvessevõtmine
   
      Resolutsioon
   
   Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 132 lõike 1 punkte b ja c tuleb tõlgendada nii, et:
   
               —
            
            
               sellised teenused, nagu on arutusel põhikohtuasjas, mis kujutavad endast ilukirurgiat või iluravi, kuuluvad mõistete „meditsiiniline abi” ja „meditsiinilise abi andmine” alla käibemaksudirektiivi kõnealuse artikli lõike 1 punktide b ja c tähenduses, kui nende teenuste eesmärk on diagnoosida, hooldada või ravida haigusi või tervisehäireid, samuti inimeste tervise kaitse, säilitamine või taastamine;
            
         
               —
            
            
               pelgalt see, kuidas iluraviprotseduuri läbi tegev isik protseduurist aru saab, ei ole iseenesest määrava tähtsusega selle kindlakstegemisel, kas nimetatud protseduuril on ravialane eesmärk;
            
         
               —
            
            
               asjaolud, et sellised nagu põhikohtuasjas arutusel olevad teenused osutab või vastavad protseduurid viib läbi litsentseeritud meedik või et selliste protseduuride eesmärgi teeb kindlaks nimetatud erialaspetsialist, võivad mõjutada selle hindamist, kas niisugused protseduurid, nagu on arutusel põhikohtuasjas, kuuluvad vastavalt mõistete „meditsiiniline abi” ja „meditsiinilise abi andmine” alla direktiivi 2006/112 artikli 132 lõike 1 punkti b ja selle direktiivi artikli 132 lõike 1 punkti c tähenduses, ja
            
         
               —
            
            
               selleks et hinnata, kas niisugused teenused nagu need, mis on arutusel põhikohtuasjas, on käibemaksust vabastatud direktiivi 2006/112 artikli 132 lõike 1 punktide b või c alusel, tuleb arvesse võtta kõiki nimetatud lõike 1 punktides b või c esitatud nõudeid ja muid selle direktiivi IX jaotise 1. ja 2. peatüki asjassepuutuvaid sätteid, nagu artikli 132 lõike 1 punkti b osas nimetatud direktiivi artikleid 131, 133 ja 134.
            
         
      (1)  ELT C 118, 21.4.2012.